29/11/2022 | Administración LocalMunicipal
Outes
Bases concurso de postais “O noso Nadal”

O Concello de Outes, a través do Servizo de Normalización Lingüística (SNL), pon en marcha o IV Concurso de postais “O noso Nadal” co obxecto de promover o uso da lingua galega e fomentar a creatividade mediante a realización de postais de Nadal. No concurso pode participar calquera persoa mediante a elaboración de postais que teñan que ver co Nadal. O obxecto de dito concurso é promover o uso do galego entre a poboación en xeral, e entre a mocidade e infancia, en particular, favorecer a transmisión interxeracional da lingua e fomentar a creatividade. Poden concursar todas as persoas que o desexen, calquera que sexa a súa nacionalidade. Para os e as menores de idade, no momento da entrega da postal e/ou do microrrelato cubrirase unha autorización do pai, nai ou titor/a legal. Establécense as seguintes categorías: · Categoría 1: de 3 a 7 anos · Categoría 2: de 8 a 11 anos · Categoría 3: de 12 a 17 anos · Categoría 4: de 18 anos en diante O prazo para a recepción de postais e textos estará aberto até o 21 de decembro de 2022. As postais deben entregarse na Casa da Cultura. A participación no concurso implica a aceptación das bases. Os requisitos para participar serán os seguintes: 1. As persoas participantes deberán entregar a postal na Casa da Cultura antes do 21 de decembro de 2022.2. Cubrir o formulario cos datos persoais que no momento en que entreguen a súa postal.3. Cada persoa pode presentar como máximo dúas postais de Nadal.4. As postais presentadas deben ser orixinais e non ter sido premiados noutros concursos. Mecánica do concurso de postais: - A ilustración non pode superar o tamaño dun DIN A4 (21 x 29,7 cm). - A forma da postal é libre e a orientación pode ser vertical ou horizontal. - O material a utilizar é libre (pintura, cera, rotulador, acuarela, lapis.). - O contido do debuxo debe estar relacionado co Nadal. - A postal debe ter unha breve mensaxe, esta deberá estar escrita en lingua galega. - A postal non debe conter datos persoais, estes cubriranse nunha ficha cando se entregue o traballo na Casa da Cultura. Entre tódolos traballos presentados escollerase unha postal gañadora nas categorías 1 e 2 e dúas postais gañadoras nas categorías 3 e 4. Os premios serán os seguintes: · Primeiro premio: vale de 50€ para gastar no comercio local de Outes e un lote de libros en galego · Segundo premio: Lote de libros en galego · Primeiro premio: vale de 50€ para gastar no comercio local de Outes e un lote de libros en galego · Segundo premio: Lote de libros en galego · Primeiro premio: vale de 50€ para gastar no comercio local de Outes e un lote de libros en galego · Segundo premio: Lote de libros en galego · Primeiro premio: vale de 100€ para gastar no comercio local de Outes e un lote de libros en galego · Segundo premio: vale de 50€ para gastar no comercio local de Outes e un lote de libros en galego As obras premiadas pasarán a ser propiedade do Concello de Outes, podendo as persoas inscritas solicitar a devolución daquelas que non fosen premiadas unha vez transcorrido un mes da resolución das obras premiadas. O xurado será designado polo Concello de Outes e terá unha composición de tres membros e contará coa participación do técnico de normalización lingüística. O xurado terá a competencia de interpretar as bases e de resolver calquera circunstancia non prevista aquí recollida. Para a escolla das postais gañadoras, o xurado reunirase unha vez finalice o prazo de presentación de postais e terá en conta a creatividade, a orixinalidade, o traballo artesanal, e o texto máis axeitado para o Nadal. Os membros do xurado poderá outorgar os dous premios previstos en cada categoría ou ben, por motivos xustificados, poderá conceder un único premio. As persoas gañadoras serán notificadas polo Concello de Outes mediante chamada telefónica. O Concello de Outes tratará de forma segura e co máximo coidado todos os datos persoais. De conformidade co establecido na lexislación vixente en materia de protección de datos, as persoas participantes garanten que os datos persoais facilitados son veraces. As persoas participantes teñen dereito a acceder, rectificar e solicitar a eliminación dos seus datos a través do enderezo electrónico normalizacion@outes. gal indicando o motivo da petición. Resérvase o dereito de modificar ou ampliar estas bases na medida en que non prexudique os dereitos das persoas participantes no concurso. Outes, 23 de novembro de 2022 O alcalde Manuel González López